जिल्लाभरी ६८ पुस्तक तथा स्टेशनरी ब्यवसायीहरु यस संस्थामा आबद्ध छन् । कार्यसमितिको आगामी बैठकले महासमिति सदस्य, प्रदेश प्रतिनिधि तथा सल्लाहकारहरु मनोनित गर्ने बताईएको छ । साधारणसभा तथा अधिबेशनको उद्घाटन गर्दै नेपाल पुस्तक तथा स्टेशनरी ब्यवसायी महासंघ गण्डकी प्रदेश संयोजक ऋषिराम शर्मा भण्डारीले कुनै पनि ब्यवसायभित्र विकृति आयो भने त्यो बाहिरको कसैले नल्याउने र ब्यवसायीभित्रैबाट आउने भएकाले सतर्क भएर कार्य गर्न आग्रह गर्नुभयो । ब्यवसायीहरुबीच अस्वस्थ प्रतिस्पर्धा नभई स्वस्थ प्रतिस्पर्धाबाट कार्य गर्न पनि उहाँको सुझाव थियो । ब्यवसायीहरुका समस्याकाबारेमा आँफुलाई जानकारी भएको बताउँदै समाधानका लागि पहल गर्ने प्रतिबद्धतासमेत ब्यक्त गर्नुभयो ।
